laion/Wikipedia-Exotic huggingface dataset:
ארתור טדר

ארתור ויליאם טדר, ברון טדר הראשון (באנגלית: Arthur Tedder, 1st Baron Tedder;‏ 11 ביולי 1890 – 3 ביוני 1967), מרשל של חיל האוויר המלכותי. מפקד הזירה האווירית בים התיכון, סגן המפקד העליון במבצע אוברלורד ומפקד חיל האוויר המלכותי בשנים 1946–1949. ארתור טדר נולד בסקוטלנד בשנת 1890. החל את שירותו הצבאי בשנת 1913 כאיש חיל הרגלים ובהמשך, במהלך מלחמת העולם הראשונה, החל משנת 1916 עבר לשרת ב"חיל התעופה המלכותי" (Royal Flying Corps - שמו הקודם של חיל האוויר המלכותי) בצרפת ובמצרים. לאחר שמילא תפקידי סיור והפצצה נתמנה לתפקיד מפקד טייסת. לאחר סיום המלחמה מילא משרות בכירות בחיל האוויר המלכותי (RAF) ובמיניסטריון התעופה הבריטי. לפני מלחמת העולם השנייה נתמנה טדר למפקד כוחות האוויר במזרח הרחוק. טדר נשלח לשירות במזרח התיכון בשנת 1940. בשנת 1941 החליף את מרשל האוויר ארתור לונגמור - בתפקיד המפקד העליון של כוחות האוויר הבריטיים במזרח התיכון, ושימש בתפקיד עד שנת 1943. בתפקיד זה פיקד טדר על מבצעי בעלות הברית בים התיכון ובצפון אפריקה, ובמתן סיוע אווירי לפינוי הכוחות הבריטיים מכרתים, כשהאי נכבש בשנת 1941 על ידי כוחות מוצנחים של הוורמאכט. טדר מילא תפקיד מכריע בהסרת המצור על טוברוק ב"מבצע צלבן" (Operation Crusader). לאחר שורה של ניצחונות וכשלונות בקרבות נגד קורפוס אפריקה של גנרל ארווין רומל, הגיע שיאו של הסיוע האווירי שנתן חיל האוויר בפיקודו של טדר לכוחות הלוחמים ברומל, עם הניצחון ב-3 בנובמבר 1942 בקרב אל עלמיין השני. לטדר היה גם תפקיד נכבד בסילוק הצבא הגרמני מתוניסיה במסגרת המערכה בתוניסיה ב-1943. בשנת 1943 היה טדר, שהועלה לדרגת מרשל של חיל האוויר, מעורב בתכנון מבצע האסקי, פלישת בעלות הברית לסיציליה ולאחר מכן נתמנה לסגן ראש כוחות הפלישה של בעלות הברית, שהתכוננו לנחות באירופה הכבושה, בפיקודו של הגנרל דווייט אייזנהאואר, ועסק בתכנון האווירי של הפלישה לנורמנדי, שנתבצעה ב-6 ביוני 1944. לקראת תום המלחמה נשלח טדר לברית המועצות לפגישה עם יוסיף סטלין לבקש את סיוע הסובייטים לפעול באמצעות מהלכי תקיפה בחזית המזרחית, להקלת העומס על בעלות הברית המערביות שהיו בלחץ בעת הקרב על הבליטה שנערך בדצמבר 1944 וינואר 1945. אחר כניעת גרמניה הנאצית בטקס הכניעה הרשמי בריימס ב-7 במאי 1945, עמדו הסובייטים על כך שיערך טקס כניעה נוסף בנוכחותם. הטקס הנוסף נערך ב-8 במאי 1945 בברלין. בטקס זה ייצג טדר את הגנרל אייזנהאואר, וחתם כנציגו על מסמכי הכניעה. לאחר תום המלחמה עמד טדר, אשר במהלך המלחמה הוענק לו תואר אצולה, בשנים 1946–1949 בראש מטה חיל האוויר ובראש המשלחת האווירית הבריטית בוושינגטון הבירה. בשנת 1950 פרש משירותו הצבאי ונתמנה לעמוד בראש אוניברסיטת קיימברידג'. בשנת 1966 כתב את ספר זיכרונותיו. ארתור טדר נפטר בשנת 1967. With Prejudice: The War Memoirs of Marshal of the Royal Air Force, Lord Tedder. London: Cassell, 1966. ארתור טדר, כוחות אוויר במלחמה, הוצאת מערכות, 1986. Orange, Vincent. Tedder: Quietly in Command. Routledge, 2004. ISBN 0714648175 מדיה וקבצים בנושא ארתור טדר בוויקישיתוף ארתור טדר, באתר אנציקלופדיה בריטניקה (באנגלית)
Başıma Belasın

"Başıma Belasın" (באנגלית: "You Are a Trouble of My Head"; בעברית: "אַתָּה הַצָּרוֹת בָּרֹאשׁ שֶׁלִּי") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-17 במרץ 2023, בהוצאת חברת התקליטים דואן מיוזיק קומפני, כסינגל שלא מתוך אלבום. הוא נכתב, הולחן והופק על ידי אמרה קאראדומן. השיר הגיע למקום הראשון ברדיומוניטור טורקיה. השיר נכתב, הולחן והופק על ידי אמרה קאראדומן; נושאדו השתתף בהפקה שלו בלבד. הוא נכתב על אהבה נכזבת ובו שרה טילקי ”הלילה בוגד, הופך לסיוט / טיפות שלא מפסיקות [זולגות] מעיניי”. לאורכו, מתארת טילקי מצב בו היא חווה משבר שגורם לה לדכדוך ודיכאון קליני והיא מנסה להתמודד מולו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות. הווידאו קליפ הנלווה של "Başıma Belasın" הועלה לערוץ היוטיוב של אליינה טילקי ב-24 במרץ 2023, שבוע לאחר יציאתו כסינגל. בתחילתו, ניתן לראות דגל בצבע לבן עם פרצוף המוטבע עליו. לאחר מכן, ניתן לראות את טילקי עצמה מתהלכת ברחוב בשעות הלילה המאוחרות כשהיא לבדה. נכון לאוגוסט 2023 עומד מונה הצפיות של הקליפ על למעלה מ-9 מיליון צפיות. סרטון השיר "Başıma Belasın" באתר יוטיוב נושאדו השתתף בהפקת השיר בלבד. Aleyna Tilki – Başıma Belasın, נבדק ב-2023-08-27 https://twitter.com/RadiomonitorTR/status/1667097702948294659, Twitter Aleyna Tilki - Başıma Belasın lyrics + English translation, lyricstranslate.com (באנגלית) Başıma Belasın, 2023-03-17, נבדק ב-2023-08-27 Aleyna Tilki - Başıma Belasın, נבדק ב-2023-08-27
ניר ונגר

ניר ונגר (נולד ב-2 בינואר 1966) הוא ראש המועצה האזורית תמר מאז נובמבר 2019. חבר קיבוץ עין גדי. ונגר נולד ב-1966. נולד בניר אליהו ובהמשך עבר עם משפחתו לעין גדי בה גדל מגיל שנתיים. בצבא שירת בחטיבת הצנחנים. בשנים 2000–2003 עבד בהקמה ותפעול יחידת משאבי אנוש של קיבוץ עין גדי. בשנים 2003–2005 עבד כמנהל משאבי אנוש של מלון "גולדן-טוליפ" ים המלח מרשת מלונות פתאל. בשנים 2005–2011 שימש מנכ"ל ומנהל שיווק עין גדי תיירות אגש"ח. מינואר 2011 - אוקטובר 2012 שימש סמנכ"ל עין גדי SEA OF SPA. מדצמבר 2015 עד אוקטובר 2017 שימש מזכיר ועד מקומי ומנהל קהילה בהר עמשא כפר שיתופי חקלאי. כיהן בעברו כראש אגף תיירות וכראש אגף הקהילה במועצה האזורית. בנוסף על כך, ונגר משמש כסגן מפקד יחידת החילוץ עין גדי ומתנדב בה שנים רבות. הוא השתתף כחובש במשלחת סיוע לפיליפינים בנובמבר 2013 אחרי סופת הטייפון יולנדה. מתנדב במד"א כחובש ונהג אמבולנס. משמש חבר וגזבר בעמותת "מלח הארץ" המפעילה מכינות קדם צבאיות. הוא נבחר לתפקידו ב-27 בנובמבר 2019 בבחירות מיוחדות לאחר שקודמו, דב ליטבינוף, הורשע בפלילים. ונגר קיבל כ-47% מהקולות לעומת נועה גורדון מנאות הכיכר (39%) ועל אורי פרי־גל מנאות הכיכר (14%). ונגר הוא ראש המועצה החמישי מקרב חברי עין גדי. במערכת הבחירות לרשויות המקומיות ב-2024 היה למועמד יחיד והוא המשיך לקדנציה שנייה. לקראת בחירות 2023, ונגר נתמך על ידי המחנה הממלכתי. ונגר נשוי אב לארבעה ומתגורר בקיבוץ עין גדי. מדיה וקבצים בנושא ניר ונגר בוויקישיתוף ניר ונגר נבחר לראש מועצת תמר, באתר התנועה הקיבוצית נעה שפיגל, אלמוג בן זכרי ובר פלג, בחירות מקומיות נערכו בארבע רשויות, בבאקה אל-גרבייה אין עדיין הכרעה, באתר הארץ, 27 בנובמבר 2019 נחמן גלבוע, ראש חדש: הקיבוצניק מעין גדי נבחר להוביל את המועצה האזורית תמר, באתר mynet‏ קיבוץ, 6 בדצמבר 2019
אנסטסיה דוברובולסקי

אנסטסיה דוברובולסקי (נולדה ב-1 בפברואר 1984) היא ספורטאית פאראלימפית ישראלית. ייצגה את ישראל במשחקים הפאראלימפיים בייג'ינג (2008). דוברובולסקי נולדה ברוסיה כשהיא קטועת יד שמאל. בשנת 1993 עלו הוריה לישראל והיא התחילה בפעילות ספורט שיקומי. בגיל 17 צורפה אל הנבחרת הלאומית של שחייה פאראלימפית והיא נשקלה כמועמדת להתחרות בשחייה במשחקים הפאראלימפיים אתונה (2004), בהם לא השתתפה בסופו של דבר ובאותה תקופה עזבה את הענף. בשנת 2006 הצטרפה לאימוני חתירה במסגרת רביעייה. באליפות העולם 2007 דורגו במקום התשיעי ועמדו בקריטריון הזכאות למשחקים הפאראלימפיים. היא השתתפה במשחקים הפאראלימפיים בייג'ינג (2008) (עם אנדריי זוכבאיה, ראובן מגנאג'י, שיר קלמנוביץ וההגאי גנדי סנדלר) והם דורגו במקום ה-12 בדירוג הכללי. דוברובולסקי בוגרת הטכניון בלימודי ביולוגיה ומשנת 2011 עובדת בחברות היי-טק בתחום הבטחת איכות. פירוט השתתפותה בתחרויות המשחקים הפאראלימפיים באתר הרשמי של IPC (באנגלית) The Power of Perseverance אנסטסיה דוברובולסקי, ברשת החברתית אינסטגרם אנסטסיה דוברובולסקי, ברשת החברתית LinkedIn The Power of Perseverance
חואן באוסה

חואן פרנסיסקו באוסה (בספרדית: Juan Francisco Bauza; נולד ב-3 במאי 1996) הוא כדורגלן ארגנטינאי המשחק בעמדת הקשר ההתקפי בקבוצת מועדון הכדורגל "אוניברסיטת קראיובה" מליגת העל הרומנית. באוסה גדל במחלקת הנוער של סנטרל אנטריאנו בארגנטינה. הוא החל את הקריירה המקצוענית שלו באתלטיקו קולון מליגת העל הארגנטינאית, במדיה ערך ארבע הופעות. הוא הושאל מהמועדון לחובנטוד אונידה ולחימנסיה אי אסגרימה מליגת המשנה הארגנטינאית, ב-29 ביולי 2019 הושאל באוסה לגורניק זאבז'ה מליגת העל הפולנית, ובסך הכל ערך שש הופעות ליגה במדי המועדון. ב-17 בפברואר 2020 חתם באוסה בצ'יקסרדה מליגת המשנה הרומנית. ב-1 ביולי 2021 הושאל למועדון הכדורגל "אוניברסיטת קראיובה" מליגת העל הרומנית. הוא ערך 25 הופעות ליגה במהלך תקופת ההשאלה, בהן הבקיע חמישה שערים, ובתום העונה חתם על חוזה קבוע במועדון. חואן באוסה, באתר Transfermarkt חואן באוסה, באתר Soccerway חואן באוסה, באתר FootballDatabase.eu Juan Francisco Bauzá firmó con Juventud Unida באתר El Dia Online, ‏ 19 באוגוסט 2017 (בספרדית) Juan Bauza zagra w Górniku באתר הרשמי של גורניק זאבז'ה, 29 ביולי 2017 (בפולנית) JUAN BAUZA WYPOŻYCZONY DO FK CSIKSZEREDA באתר הרשמי של גורניק זאבז'ה, 17 בפברואר 2020 (בפולנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חואן באוסה".
מיטת קומותיים (אלבום)

מיטת קומותיים הוא אלבום אולפן משותף של המוזיקאי הישראלי ישי סוויסה, ואחיו הצעיר הראפר הישראלי מיכאל סוויסה. האלבום יצא לאור ב-20 באוגוסט 2023 באמצעות חברת התקליטים D-Music ומתוכו יצא הסינגל המוביל "שיש" ב-6 באוגוסט 2023. באלבום הופעות אורח של שחר חסון, ציון ברוך, מרגי, טל טירנגל, רביד פלוטניק, גיאגיא, דנה עדיני, אלון עדר ולאבה דום. "מיטת קומתיים הוא האלבום המלא המשותף הראשון של האחים ישי ומיכאל סוויסה. השניים שיתפו פעולה לראשונה בסינגל של ישי, "מה זה בכלל משנה", בו השתתפו מיכאל, טל טירנגל, עדן דרסו ורביד פלוטניק, שיצא לאור בספטמבר 2019. במרץ 2020 השתתפו השניים בשירו של וייב איש, "כל היום" מתוך אלבומו, "העלייה". מאוחר יותר, פורסמה גרסת כיסוי של השניים לשירה של סבתם יפה ירקוני, "אני אדם פשוט" ביחד עם רועי כפרי בחלקו הראשון של אלבום המחווה ליצירה ישראלית "צו השעה", שיצא בספטמבר 2020, בעת מגפת הקורונה. הסינגל הראשון מתוך האלבום, "שיש", הוכרז על ידי השניים לראשונה ב-30 ביולי 2023, ופורסם כשבוע לאחר מכן, ב-6 באוגוסט, בליווי וידאו קליפ בהשתתפות אורחי האלבום, רביד פלוטניק, מרגי, אלון עדר, טל טירנגל, גיאגיא ולאבה דום. עם צאתו, הוכרז בתקשורת על אלבומם המשותף. בסופו של הקליפ מופיע טיזר לאחד השירים באלבום, "זמן טס" עם ציון ברוך ומרגי. ישי ומיכאל סוויסה הפיקו את כלל שירי האלבום, כשלצידם השתתפו מפיקים נוספים בחלק מהשירים. ג'ונתן אנטווי השתתף בהפקת "אמאלה", "שיש", "הסוויסות" ו"אבאלה", יובל ניאזוב ב"אחשילי" ו"הסוויסות", ארגוב ב"אחשילי", אורי רוסו ב"שיש", מתן אגוזי ב"אבאלה" ו"הכל שבור" ורוי רמי ב"הכל שבור". ג'ונתן אנטווי, יובל ניאזוב, ארגוב, אורי רוסו, מתן אגוזי, רוי רמי בן שלו, לראפרים יש פה גדול ורלוונטי, והם מוכיחים זאת גם ב"צו השעה", באתר הארץ, 12 בספטמבר 2020 גיל משעלי, ‏ישי ומיכאל סוויסה משחררים שיר מתוך אלבום משותף, באתר ‏מאקו‏, 2 באוגוסט 2023
חאומה קוויאר

חאומה אלברט קוויאר מנדוסה (בספרדית: Jaume Albert Cuéllar Mendoza; נולד ב-23 באוגוסט 2001 בגרנויירס שבספרד) כדורגלן בוליביאני-ספרדי המשחק בעמדת קשר הכנף בקבוצת ברצלונה אתלטיק, בהשאלה מדפורטיבו לוגו, ובנבחרת בוליביה. קוויאר גדל במחלקות הנוער של פוניינטה, ראסינג בלאננק, ברצלונה וספאל. ב-22 ביולי 2020 ערך את הופעת הבכורה שלו בקבוצה הבוגרת של ספאל, בהפסד 6-1 לרומא במסגרת המחזור ה-35 בסרייה א' לעונת 2019/2020. בסך הכל ערך שתי הופעות ליגה במדי המועדון. ב-4 באוגוסט 2021 חתם קוויאר על חוזה לשנתיים בדפורטיבו לוגו מהליגה הספרדית השנייה. ב-26 באוגוסט 2023 הושאל קוויאר למשך עונה אחת לברצלונה אתלטיק, קבוצת המילואים של ברצלונה. קוויאר נכלל בסגל נבחרת בוליביה לטורניר קופה אמריקה 2021. ב-14 ביוני 2021 ערך את הופעת הבכורה שלו בנבחרת, בהפסד 3-1 לנבחרת פרגוואי במסגרת שלב הבתים של הטורניר. חאומה קוויאר, באתר Transfermarkt חאומה קוויאר, באתר Soccerway חאומה קוויאר, באתר BDFutbol חאומה קוויאר, באתר WorldFootball.net חאומה קוויאר, באתר National Football Teams חאומה קוויאר, באתר FootballDatabase.eu Jaume Cuéllar, nuevo jugador del CD Lugo באתר הרשמי של דפורטיבו לוגו, 4 באוגוסט 2021 (בספרדית) Jaume Cuéllar arrives on loan to Barça Atlètic באתר הרשמי של ברצלונה, 26 באוגוסט 2023 (באנגלית)
בג"ץ התנועה למען איכות השלטון נגד הכנסת

האם התכוונתם ל... בג"ץ התנועה למען איכות השלטון נגד הכנסת (חוק הגיוס) בג"ץ התנועה למען איכות השלטון נגד הכנסת (חוק הנבצרות) בג"ץ התנועה למען איכות השלטון נגד הכנסת (עילת הסבירות)
אזיו לואיק

אזיו לואיק (באיטלקית: Ezio Loik;‏ 26 בספטמבר 1919 – 4 במאי 1949), היה כדורגלן איטלקי, ששיחק בעמדת הקשר. היה אחד הקורבנות באסון האווירי בסופרגה. לואיק נולד בפיומה שבממלכת קרנארו האיטלקית בשנת 1919. היו לו שני אחים: אגאו, שמת בסוף מלחמת העולם השנייה בזמן ששירת במשמר הרפובליקני הלאומי, וארווינו, שהיה גם כן כדורגלן ושיחק עמו בפיומנה. את תחילת הקריירה ככדורגלן עשה במועדון המקומי פיומנה, שהיה אז בסרייה ג' (הליגה השלישית בחשיבותה באיטליה). בעונת 1936/1937 שיחק הקשר הצעיר 41 משחקי ליגה בהם כבש 12 שערים בקבוצה הבוגרת. לואיק עזב אחרי אותה עונה למילאן, שבה שיחק בסרייה א'. הוא שיחק בסך הכל במדיה 53 משחקים וכבש 10 שערים. לאחר שלוש שנים במילאנו עבר בקיץ 1940 לונציה, שם עזר לעצב את התקופה המוצלחת ביותר בתולדות המועדון. הקבוצה בראשות ולנטינו מאצולה הצעיר זכתה בגביע האיטלקי בעונת 1940/1941, ובמשחק הגמר החוזר נגד רומא היה זה לואיק שכבש את שער הניצחון ב-0–1 שהעניק לה את התואר. גם עונתו השנייה בוונציה הייתה מוצלחת כשהיא סיימה במקום השלישי בסרייה א', מיקום שיא בהיסטוריה שלה. לואיק ומאצולה ערכו הופעת בכורה משותפת במדי נבחרת איטליה בשנת 1942 בניצחון 0–4 על קרואטיה. על אף ששניהם הגיעו מאותו רקע עוני, הם היו שונים מאוד: לואיק התאפיין כאדם שקט עם מגננות בעוד שמאצולה כיותר אימפולסיבי וידידותי. בשלב הראשון לא חיבב את מאצולה, ולקח את העתודה שלו כיהירות, אך שניהם מצאו עד מהרה דרך להבין זה את זה. השותפות של שני הקשרים ההתקפיים התבססה על הנדיבות העיקשת של לואיק והכישרון הנדיר של מאצולה. עד מהרה הפכו לצמד השחקנים בין הטובים באיטליה, שהמשיך משם להצליח בטורינו. בתום עונת 1941/1942 חתם על חוזה במועדון טורינו. בשנים הבאות לואיק היווה שם תפקיד מפתח בהצלחת ה"גראנדה טורינו", תקופת הזהב של המועדון שזכה ב-5 אליפויות איטליה. בין השנים 1942–1949 ערך 176 הופעות ליגה בהן כבש 70 שערים. לואיק כבש את שעריו האחרונים בקריירה ב-3 באפריל 1949, צמד בניצחון 0–4 על נובארה. ב-1 במאי טורינו טסה לליסבון כדי להשתתף במשחק ידידות נגד בנפיקה ליסבון שיתרחש יומיים אחר כך. משחק זה היה גם לאחרון בחייו. לואיק וחבריו לקבוצה חזרו ב-4 במאי 1949 ממשחק הידידות בליסבון. בדרך חזרה לטורינו המטוס שנשא את כל אנשי הצוות התרסק בסופרגה, וכל אנשי הצוות, כולל לואיק, נהרגו במקום. במותו היה בן 29 בלבד. ונציה הגביע האיטלקי: 1940/1941 טורינו אליפות איטליה (5): 1942/1943, 1945/1946, 1946/1947, 1947/1948, 1948/1949 הגביע האיטלקי: 1942/1943 אישיים הרכב כל הזמנים של רייקה מדיה וקבצים בנושא אזיו לואיק בוויקישיתוף אזיו לואיק, באתר Transfermarkt אזיו לואיק, באתר WorldFootball.net אזיו לואיק, באתר National Football Teams אזיו לואיק, באתר FootballDatabase.eu אין טרגדיה ספורטיבית גדולה מזו, באתר וואלה, 7 בספטמבר 2011
האיגוד הלאומי לזכות בחירה לנשים

האם התכוונתם ל... האיגוד הלאומי לזכות בחירה לנשים (נורווגיה) (אנ') האיגוד הלאומי לזכות בחירה לנשים (דנמרק) (אנ') האיגוד הלאומי לזכות בחירה לנשים (שוודיה)
יעקב ישראל רבינוביץ

רבי יעקב ישראל רבינוביץ (תר"מ, 1840 - תש"ב, 1941) היה האדמו"ר מחרסון, עלה לארץ ישראל והיה האדמו"ר הראשון בתל אביב. נולד באוקראינה, היה בנו הבכור של האדמו"ר רבי פנחס מקנטיקוזבה, בן אחר בן לרבי גדליה מליניץ. אמו הייתה שיינה פרל רבינוביץ לבית טברסקי – שניאורסון. נקרא על שם רבי יעקב ישראל טברסקי מטשרקאס, בנו של המגיד רבי מרדכי טברסקי מטשרנוביל. הוא היה יחסן, נכד האדמו"רים מליניץ, קוריץ, טשרנוביל, אפטא, ברדיטשוב, בעל התניא, רוז'ין, סאווראן וטשרקאס. נישא לבלומה רייזל, בת רבי שלמה זלמינא צוקרמן מרשקוב. בשנת 1910 החל לכהן באדמו"רות בחרסון, ובשנת 1923 עבר לאודסה ואף שם כיהן כאדמו"ר. בשנת 1925 עלה לארץ ישראל והתיישב בתל אביב והיה האדמו"ר הראשון בתל אביב. הוא התגורר בבית משה ארוך, ברחוב יהודה הלוי 3 בתל אביב. הוא פתח במבנה "שטיבל", בית כנסת חסידי, שהיה הראשון בתל אביב. בנו אברהם יהושע השל ובתו חיה חלו בשחפת. הבן נפטר ממחלה בשנת תש"א ונקבר בהר הזיתים סמוך לאוהל אדמו"רי רחמסטריווקה, הבת נפטרה בווינה לאחר שנסעה לטיפול רפואי. גיסו היה רבי גדליה אהרן רבינוביץ. אחיינו היה האדמו"ר רבי יוחנן טברסקי מרחמסטריווקא, שהיה נוהג לבקרו בתכיפות בתל אביב. רבי יעקב ישראל רבינוביץ נפטר בט"ז חשון תש"ב, 1941, ונקבר סמוך לבנו בבית הקברות בהר הזיתים. לאחר פטירתו הוציאה הרבנית את ספרו "שארית יעקב". הרב יעקב ישראל רבינוביץ, שארית יעקב, באתר אוצר החכמה מכתב מאת האדמו"ר מחרסון- הרב יעקב ישראל רבינוביץ אתר בידספיריט
10% ילדה שלי

10% ילדה שלי הוא סרט עצמאי ישראלי שיצא לאקרנים בשנת 2015 בכתיבה ובימויו של אורי בר-און, עם אודי פרסי ויהלי פרידמן בתפקידים הראשיים. הסרט הוא דרמה קומית העוסקת בקשר בין בחור בן 27 לילדה בת 7, בתה של בת זוגו החדשה. הסרט מתרכז רק בשניהם, הוריה של הילדה מופיעים בקול בלבד. הסרט זכה בפרס סרט הפרינג' בטקס פרסי אופיר לשנת 2015, היה הבחירה הרשמית בפסטיבל הקולנוע ירושלים ופסטיבל סנטה ברברה בסאו פאולו בברזיל, בפאלם ביץ' בארצות הברית ועוד. שיר הנושא של הסרט הוא "winter coat" שנכתב, הולחן ומבוצע בידי הזמרת ניקול מרסדס. ניקו ערן (אודי פרסי) הוא בחור בן 27, סטודנט לקולנוע שמעולם לא השלים את פרויקט הגמר שלו - סרט תיעודי על אוהדי הפועל תל אביב. הוא מעוניין למכור את הסרט לערוץ הספורט אך נתקל בסירוב. בינתיים הוא מנהל זוגיות עם נועה שחייה בפירוד מבעלה אמנון והם לפני גירושים. לפרנסתו הוא עובד בלילה בבר של של יואב (גור בנטביץ'). ניקו לא יודע שלנועה יש בת קטנה בת 7 בשם פראן "פראני" (יהלי פרידמן) והוא מופתע כשהיא מגלה אותו במיטה של אימה. מערכת היחסים שלהם מתחילה ברגל שמאל. בזמן שניקו מנסה לקיים קשר רומנטי עם נועה, פראני מוצאת עצמה תקועה באמצע, בין אמה נועה לאביה הקנאי אמנון וניקו שעכשיו מתפקד גם כבייביסיטר. היחסים ביניהם יודעים עליות ומורדות והם מטיילים יחד בתל אביב - שדרות רוטשילד, כיכר דיזנגוף, חוף הים, הירקון ועוד. בכיכר רבין הם פוגשים בגבר גיי (עידן אלתרמן) עם כלב ופראני מכריחה את ניקו ללכת לכלביה ולאמץ שם כלב. לאחראית בכלביה (אפרת בן יעקב) ניקו מציג את פראני כ"10% הילדה שלי" (מכאן שם הסרט). הם פוגשים באקסית של ניקו, מורן (ורד פלדמן), שזה עתה סיימה לביים סרט באורך מלא שהתקבל לפסטיבל קאן - "נינג'ה תל אביבית". ניקו מבלה לילה עם מורן וזה גורם למתח עם פראני שמספרת זאת לאימה. כעת מחליט ניקו לצלם סרט עליו ועל פראני בשם "ניקו ואני". הוא מארגן מסיבת יום הולדת 8 לפראני ונפגש שם עם אמנון שמציע לממן לו נסיעה לארצות הברית ועריכת הסרט על חשבונו (כדי להרחיק אותו מנועה ופראני). ניקו מסכים, רוכש כרטיסים ואורז ונועה כועסת עליו ומנתקת את הקשר אתו. ברגע האחרון הוא מתחרט ונשאר בישראל. הוא מקבל הודעה מפראני שנועה נמצאת בבית חולים, הם ממהרים לשם ומגיעים לאחר ביצוע ההפלה בנועה. הסרט "ניקו ואני" נדחה על ידי קרן הקולנוע והיחסים עם נועה ופראני נפסקים. בתור במאי סרטים הוא מרשה לעצמו לביים ולצלם "סוף טוב" בו נועה (גבריאלה ברשמן) שוכבת בחוף הים כשפראני מלטפת את בטנה ההריונית. "10% ילדה שלי", במסד הנתונים הקולנועיים IMDb (באנגלית) "10% ילדה שלי", באתר ספר הקולנוע הישראלי "10% ילדה שלי", באתר אידיבי "10% ילדה שלי", במיזם "אישים" לתיעוד היצירה הישראלית הקדימון הרשמי של 10% הילדה שלי, באתר יוטיוב מאחורי הקלעים של 10% ילדה שלי, באתר יוטיוב ביקורת של איריס לקנר על 10% ילדה שלי, באתר יוטיוב אורי בר-און משוחח על 10% ילדה שלי בתוכנית "חי בסרט", באתר יוטיוב 10% ילדה שלי, בקרן הקולנוע הישראלי 10% ילדה שלי, באתר "סרט" שיר הנושא של הסרט בביצוע ניקול מרסדס, באתר יוטיוב 10% ילדה שלי, באתר סינמטק תל אביב שמוליק דובדבני, "10 אחוז ילדה שלי": מאה אחוז נחמד, באתר ynet, 15 ביולי 2015
גודה

האם התכוונתם ל... גאבור גודה – סופר יהודי-הונגרי גזה גודה – עיתונאי יהודי-הונגרי הנס גודה – צייר נורווגי גותה גדה
יורם קרין

יורם קרין (נולד ב-1960) הוא פוליטיקאי ישראלי אשר שימש כראש המועצה אזורית עמק המעיינות, בין השנים 2009 ל-2024. נולד בחמדיה כיורם קוסטרינסקי למרדכי (מוטק'ה), שהיה רכז המשק של הקיבוץ ומרגלית (ליתקה). סבו היה האגרונום יעקב קוסטרינסקי. שירת כלוחם בסיירת מטכ"ל. בין 1990 ל-2000 כיהן כרכז המשק בקיבוץ כפר רופין, הוביל שינוי תקדימי במבנה הארגוני של קיבוץ כפר רופין, במסגרתו קיבלו חברי הקיבוץ מניות בעסקי הקיבוץ. כיהן גם כמנכ"ל "החברה הכלכלית כפר רופין" וכיו"ר חברת "דגי רופין". ממקימי מפעל "בקר תנובה" (אדום אדום), וניהל אותו מ-2003 עד 2006. ב-2008 נבחר לסגן ראש המועצה האזורית עמק המעיינות. ב-20 בינואר 2009 נבחר לראשות המועצה. בבחירות המקומיות ב-2013 נבחר שנית ברוב של 71.4%, ובבחירות המקומיות בשנת 2018 נבחר בשלישית כשגבר על גיל פשחור מעין הנצי"ב ברוב של כ-75%. בשנת 2023 הודיע כי לא יתמודד בבחירות הקרובות לרשויות המקומיות. החל משנת 2019 משמש ראש אשכול כנרת-עמקים. היה חבר מפלגת העבודה. ב-2017 הצטרף ל"יש עתיד". נשוי ואב לארבעה, מתגורר בכפר רופין. בעל תואר ראשון בכלכלה ובניהול חקלאות מהפקולטה לחקלאות ברחובות. מדיה וקבצים בנושא יורם קרין בוויקישיתוף יורם קרין ממשיכים בדרך, ברשת החברתית פייסבוק יורם קרין, באתר רשות מעוז דוד שליו, המים העכורים של הירדן, דבר, 3 ביולי 1973 סטלה קורין-ליבר, ‏המהםכה מתחילה בכפר רופין, באתר גלובס, 18 בינואר 1999 יורם קרין מונה למנכ"ל "בקר-תנובה", באתר גלובס, 30 בדצמבר 2003 יורם גביזון, מנכ"ל אדום אדום של תנובה יורם קרין עוזב את תפקידו, באתר TheMarker‏, 28 במאי 2006 ילקוט הפרסומים ה'תשע"ט, חוברת 8013 עמ' 3656 אלן אברהם, יורם קרין ראש המועצה האזורית עמק המעיינות הודיע: "החלטתי לא להתמודד לקדנציה נוספת.", ידיעון עפולה והעמקים, 12 במרץ 2023. אודות, באתר אשכול כנרת עמקים דני ברנר, פצצה פוליטית: יורם קרין מצטרף ליש עתיד, אתר "היום בעמק", 7 במרץ 2017.
Just Dance 2023

Just Dance 2023 (בעברית: רק לרקוד 2023) הוא משחק ריקוד, המיוצר ומשווק על ידי חברת יוביסופט כחלק מסדרת המשחקים "Just Dance". שם הסדרה מבוסס על השיר של ליידי גאגא, בעל אותו השם - "Just Dance". המשחק הוכרז רשמית ב-10 בספטמבר 2022, בה פורסם כי תאריך צאתו יהיה ב-22 בנובמבר באותה השנה, בדומה לשאר ההוצאות של המשחקים הנוספים. Just Dance Controller - אפליקציה ל-iOS ואנדרואיד שבה הטלפון החכם משמש כשלט וניתן להשתמש בה עד 6 אנשים בו זמנית. Just Dance Unlimited - כ-750 שירים מכל משחקי הסדרה הקודמים. שירות זה זמין רק לקונסולות תקופת הדור השמיני ובתשלום אך עם קניית המשחק מתקבל חודש ניסיון חינם. להלן רשימת השירים שנכללים בגרסת 2023 של המשחק: האתר הרשמי של Just Dance 2023 Just Dance 2023, במסד הנתונים הקולנועיים IMDb (באנגלית)
זנטפורט

זנדפורט (בהולנדית: Zandvoort) היא עיר במחוז צפון הולנד שבהולנד. העיר מפורסמת בזכות אתרי החוף הגדולים שלה ובזכות מסלול המרוצים זנדפורט שבשטחה, המארח את גרנד פרי הולנד של תחרות הפורמולה 1. בשנת 1100 העיר כבר הייתה קיימת, ושמה הוא הטיה של "Sandevoerde" (שילוב של "חול" ו"מעברה"). עד 1722 היה האזור בשליטתם של הלורדים מברודרודה. הכפר היה תלוי בדיג במשך מאות שנים, ובמאה ה-19 החל להפוך לאתר נופש על חוף הים, כאשר בשנת 1828 נחנך אתר הנופש הראשון. באמצע אותה מאה, החל גידול של תפוח אדמה בדיונות סביב העיר. ב-1881 נפתחה תחנת רכבת סמוכה לחוף, וב-1889 חוברה העיר בחשמלית להארלם, דבר שהגביר מאוד את תיירות החופים. במהלך מלחמת העולם השנייה זנדוורט ניזוקה קשות. ב-23 במאי 1942 לא הותרה עוד גישה לחוף וכעבור מספר חודשים העיר התפנתה כמעט לחלוטין, ואתרי נופש ושדרות נהרסו כדי לפנות מקום לביצורי החוף של החומה האטלנטית. לאחר המלחמה הואצה צמיחתה של העיירה, בהתאם לצמיחת התיירות. בשנת 1948 נבנה מסלול זנדפורט, שאירח את גרנד פרי הולנד במשך כמה עשורים, עד 1985. בעונת 2021 בפורמולה 1 המסלול חזר לסבב המרוצים של תחרות הפורמולה 1. כמעט מחצית מכלל התעסוקה בעיר קשורה לתיירות. מדיה וקבצים בנושא זנטפורט בוויקישיתוף אתר האינטרנט הרשמי של זנטפורט (בהולנדית) זנטפורט, ברשת החברתית פייסבוק זנטפורט, ברשת החברתית אקס (טוויטר) זנטפורט, ברשת החברתית אינסטגרם
צ'ירנה (כור גרעיני)

צ'ירנה (CIRENE) - הוא כינוי לכור גרעיני מתוצרת איטליה וגם שמו של אב הטיפוס שנבנה בתחנת הכוח הגרעינית לטינה דרומית לרומא. CIRENE, ראשי תיבות של CISE Reattore a Nebbia (CISE Mist Reactor), משתמש במים כבדים להאטת הנייטרונים שלו ובמים רגילים בלחץ גבוה כנוזל הקירור. הדבר מאפשר להפחית את כמות המים הכבדים הנדרשים לפעילות הכור. עיצוב דומה העושה שימוש במים כבדים ומים "קלים" נמצא גם בכורים ביפן, בריטניה וקנדה. עיקרון הפעולה הזה מציב יתרונות למדינות כמו איטליה וקנדה, בהן הטכנולוגיה להעשרת אורניום הייתה מעבר ליכולות הטכנולוגיות והכלכליות המקומיות, בעוד שזו של מים כבדים הייתה נגישה יותר. פיתוח תכנון הכור החל בשנות ה-50 ב-CISE ולאחר מכן ב-CNEN על ידי מהנדסי חברת ENSEL. בשנת 1972 נחתם חוזה מול חברת אנסאלדו לבניית אב טיפוס של 40 MWe בתחנת לטינה. לאחר עיכובים רבים, המפעל שכלל את הכור הושלם בשנת 1988. שנה קודם לכן הועבר משאל עם באיטליה שקבע כי יש להפסיק את השימוש באנרגיה גרעינית במדינה ובעקבות כך נסגרו תחנות כוח גרעיניות והמפעל ננטש טרם שהופעל. אב הטיפוס, שכלל כור עם הספק תרמי של 130 MW וכ-40 MW של חשמל, היה אז במצב מושלם למעט מתקני פריקת הדלקים. מדיה וקבצים בנושא צ'ירנה בוויקישיתוף אנרגיה גרעינית באיטליה, באתר www.world-nuclear.org
Olmadı

"Olmadı" (באנגלית: "It Did Not Happen"; ובעברית: "זֶה לֹא קָרָה") הוא שיר שהוקלט על ידי הזמר הטורקי ולט ביחד עם הזמרת-יוצרת הטורקייה אג'ה מומאי. הוא יצא לאור ב-15 באוקטובר 2021, בהוצאת חברת התקליטים ניף סושיאל, כסינגל שלא מתוך אלבום. את השיר כתבו השניים להפקה של קליפור. השיר הגיע למקום ה-23 בטורקיה טופ 40. השיר נכתב על ידי ולט ואג'ה מומאי והופק על ידי קליפור. "Olmadı" הוא דואט המבוצע כדיאלוג בין ולט למומאי. הוא מצהיר ”זו הייתה טעות פתאומית / הידיים שלי תמיד פתוחות לשמיים / תאמין לי שמעולם לא כעסתי עליך מעומקי הלב שלי” והיא משיבה ”לבסוף אני אוספת ממך את הכול [...] תוך כדי דימום”. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-25 מיליון השמעות. הווידאו קליפ הנלווה של "Olmadı" הועלה לערוץ היוטיוב של netd müzik ב-15 באוקטובר 2021, ביום יציאתו כסינגל. הקליפ צולם בשלושה מקומות. הראשון בבית חשוך בו נמצאת מומאי, השני ברחבי העיר בו נמצא ולט והשלישי מגולל סיפור חיים של בני זוג; הוא מחולק לשני חלקים. הראשון הוא פרידה וחזרה והשני הוא פרידה והדחקה. נכון לאוגוסט 2023 עומד מונה הצפיות של הקליפ על למעלה מ-25 מיליון צפיות. סרטון השיר "Olmadı" באתר יוטיוב Velet & Ece Mumay - Olmadı, נבדק ב-2023-08-28 Velet & Ece Mumay – Olmadı, נבדק ב-2023-08-28 Olmadi by Ece Mumay & Velet from Turkey, Popnable.com (באנגלית) Velet - Olmadı lyrics + English translation, lyricstranslate.com (באנגלית) Olmadı, 2021-10-15, נבדק ב-2023-08-28